सत्रह मिनट में आरोपियों ने लूटे 18 लाख रुपए, दूसरे दिन भी सुराग नहीं
शहरके कल्याणपुरा मोहल्ले में मंगलवार को एक हवाला व्यापारी के ऑफिस से मुनीम को बंधक बनाकर हुई 18 लाख रुपए की लूट का पुलिस को बुधवार को कोई सुराग नहीं लगा है।
पुलिस की सात टीमों में करीब 40 पुलिसकर्मी लुटेरों की तलाश में जुटी हुई है। बुधवार को एसपी परिस देशमुख मुनीम को लेकर मौका मुआयना किया। इस दौरान एएसपी विपिन शर्मा, डीएसपी ओपी उज्ज्वल, कोतवाल बुद्धाराम विश्नोई, सदर थानाधिकारी सुखराम विश्नोई सहित कई पुलिस अधिकारी भी साथ रहे।
बाड़मेर. इस स्कार्पियों में सवार होकर आए थे लूट के आरोपी और वारदात को अंजाम देकर 17 मिनट मेंे फरार हो गए।
पुलिस को संदेह है कि लूट की वारदात कहीं प्रायोजित तो नहीं है। इसी वजह से दो दिन से पुलिस अनिल भाई पर निगरानी रखे हुए और उसे थाने में बिठा रखा है। पुलिस उससे समय-समय पर पूछताछ भी कर रही है। अलग-अलग बयान और जिस तरह से बंधक बनाकर लूट की वारदात को अंजाम देना सामने रहा है, उससे पुलिस का शक गहरा रहा है, लेकिन मुनीम अनिल भाई ने पुलिस के सामने अब तक वारदात को कोई राज नहीं खोले है। उसका कहना है कि इसमें उसका कोई हाथ नहीं है और वो उन लुटेरों का जानता भी नहीं है।
एसपी ने मुनीम से डेमो करवाया
एसपीपरिस देशमुख बुधवार सुबह करीब 11 बजे मुनीम अनिल भाई गोस्वामी को लेकर कल्याणपुरा स्थित उस मकान पहुंचे, जहां मंगलवार को 18 लाख रुपए लूट की वारदात हुई थी। एसपी ने अपने कांस्टेबल का मुनीम के स्थान पर बिठाया और कहा कि अब समझाइए किस तरह से लूट हुई थी। किस तरह से उसे बंधक बनाया। पीड़ित मुनीम से लूट की पूरी घटना का डेमो करवाया गया।
सीसीटीवी फुटेज भी खंगाले
पुलिसलूट की वारदात को अंजाम देने वाले बिना नंबरी स्कार्पियों गाड़ी की तलाश कर रही है। इसके लिए माजीसा मंदिर चौहटन चौराहे पर लगे सीसीटीवी कैमरों के फुटेज भी खंगाले गए। पुलिस फुटेज के आधार पर पुलिस जांच कर रही है।
कई लोगों से की पूछताछ
पुलिसने मैनेजर जगदीश भाई, मुनीम अनिल भाई से भी पूछताछ की। कॉल डीटेल भी खंगाले जा रहे है, ताकि कोई क्लू हाथ लग जाए। लूट की वारदात को अंजाम देने वाले पांच लोग थे, ये कहां से आए और कौन थे, इसका कोई सुराग नहीं।
अनिल भाई गोस्वामी पुत्र प्रतापपुरी निवासी राणूज (पाटन) गुजरात ने रिपोर्ट दर्ज करवाई कि वह बाड़मेर के कल्याणपुरा में पटेल रामा भाई मोहनलाल एंड कंपनी में काम करता है। मंगलवार को करीब पौने चार बजे वह ऑफिस में बैठा था तब सूरत में कुछ काम लेने के लिए दो आदमी आए। वे उससे बात करने लगे तभी दो लोग और आए। उन्होंने आते ही कमरे का दरवाजा बंद कर दिया। एक व्यक्ति ने उसका सिर पकड़ा, दूसरे ने मुंह पर पट्टी लगा दी। तीसरे ने बंदूक दिखाकर हाथ बांध दिए। ऑफिस की अलमारी में रखे कैश 21 लाख तीन हजार में से 18 लाख 73 हजार रुपए बैग में भर लिए। उसे नीचे गिरा दिया। जैसे-तैसे वह दूसरे दरवाजे से बाहर निकला। उसके मुंह हाथ खोलने में करीब 15 मिनट का समय लगा। इसके बाद आसपास के लोगों से पुलिस को फोन करवाया, उसका फोन लुटेरे साथ लेकर भाग गए थे।
hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva